Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
23 ส.ค. 2559

SET ยังมีความเสี่ยงจากการ “พักฐาน…แนะนำ “ซื้อ” BA และ “เก็งกำไร” AAV
ดัชนี SET อยู่ที่ 1,534.42 จุด -4.82 จุด -0.31% ปริมาณซื้อขาย 25,925 ลบ.
แนวรับ :          1,520          แนวต้าน :          1,540
สรุปทิศทางและแนวโน้มตลาด
กลยุทธ์หลักยังเน้นไปที่การ “จำกัด” ความเสี่ยงต่อไป:  เราแนะนำนักลงทุน “จำกัด” ความเสี่ยงต่อเนื่อง ด้วยปัจจัยสนับสนุนจาก 1) นักลงทุนทั่วโลกปรับพอร์ตลดความเสี่ยงลงในสัปดาห์นี้ ก่อนถึงการแถลงประจำปีของประธาน Fed ที่ Jackson hole วันที่ 26 ส.ค.นี้ 2) SET ปรับสูงขึ้นเร็ว โดยปรับสูงขึ้นเกือบ 10% ในช่วง 2 เดือน 3) สัญญาณทางเทคนิคมีสัญญาณ Bearish Divergence จากทั้ง MACD, Stochastic และ RSI ซึ่งเป็นสัญญาณเตือนเบื้องต้นต่อการ “พักฐาน” ในระยะถัดไป
 “ซื้อ” BA และ “เก็งกำไร” AAV…กำไร 2Q16 ออกมาดี ได้ผลดีน้ำมันปรับลดลง: แนะนำ “ซื้อ” BA ต่อเนื่องจากเมื่อวานนี้ ด้วยปัจจัยสนับสนุนจาก 1) ผลการดำเนินงาน 2Q16 ดีกว่าที่คาดการณ์ไว้ จากผู้โดยเพิ่มขึ้น และต้นทุนน้ำมันลดลง 2) ส่วนแบ่งรายได้จาก SPF และ เงินปันผล BDMS เพิ่มขึ้น ถึง 45% ใน 2Q16 ที่ผ่านมา แสดงถึงความมั่นคงและต่อเนื่องของกำไรในอนาคต 3) การเป็นเจ้าของสนามบินสมุย ทำให้หลีกเลี่ยงการแข่งขันที่รุนแรงในธุรกิจการบินได้ 4) ราคาหุ้น BDMS และ SPF ที่ปรับตัวขึ้นมา ช่วยผลักดันให้มูลค่าแฝงของ BA ปรับเพิ่มขึ้น ประเมินแนวต้านระยะสั้นที่ 25.5 หรือถัดไปที่ 26บาท รวมไปถึง “เก็งกำไร” AAV ที่ผลการดำเนินงาน 2Q16 ออกมาดีกว่าที่คาดการณ์ไว้ รวมไปถึงได้รับผลดีจากราคาน้ำมั้นที่อ่อนตัวลงมา ประเมินแนวต้าน 7.80-7.90 บาท หรือถัดไปที่ 8.20 บาท
หุ้นที่น่าสนใจทางเทคนิค
VGI “ซื้อ” ราคาหุ้นดีดตัวทะลุกรอบการพักฐานขาขึ้นรูปแบบ Bullish Flag พร้อมปริมาณการซื้อขายหนาแน่นสนับสนุน สอดคล้องกับเครื่องมือ DI+ และ MACD กลับมาชี้ขึ้นอีกครั้ง มีแนวต้านแรกที่ 6.65 บาท และถัดไปที่ ATH 6.95 บาท
BLA “ซื้อ” ราคาหุ้นดีดตัวขึ้นทะลุกรอบการพักฐานคู่ขนานขาขึ้น พร้อมปริมาณการซื้อขายสูงกว่าปกติ สอดคล้องกับ ADX ชี้ขึ้นและเส้นค่าเฉลี่ยทำ Golden Cross ยืนยันแนวโน้ม มีแนวต้านแรกที่จุดสูงก่อนหน้า 46.50 บาท และมีเป้าหมายถัดไปที่ 50 บาท
PACE “ซื้อ” ราคาหุ้นดีดตัวขึ้นทดสอบกรอบสามเหลี่ยม สอดคล้องกับเครื่องมือ DI+ ชี้ขึ้น และเส้นค่าเฉลี่ยทำ Golden Cross ต่อเนื่อง เป็นจังหวะซื้อเก็งกำไร มีแนวต้านแรกที่ 3.88 บาท และแนวต้านถัดไปที่ 3.96 บาท
Most Active แนวรับ         แนวต้าน
CPALL      59.50           60.50
              58.75           61.00
KTB        18.50           18.80
              18.30           19.00
PTTGC     60.50           61.25
             60.00           62.00
PTT       343.00          346.00
            340.00          350.00
KBANK   195.00          197.00
            193.50          198.50
 
Futures  แนวรับ          แนวต้าน
SET50       970            976
               964            980
Gold        22000          22100
              21890          22190